Cugšpicė
47°25′ š. pl. 10°59′ r. ilg.﻿ / ﻿47.417°š. pl. 10.983°r. ilg.﻿ / 47.417; 10.983 Cugšpicė (vok. Zugspitze) – aukščiausias Vokietijos kalnas, esantis Alpėse. Jo aukštis – 2962 m. Cugšpicė stūkso prie sienos su Austrija, netoli Garmišo-Partenkircheno miesto. Iki 1800 m aukščio kalno šlaitai padengti spygliuočių miškais, viršūnėje esama ledynų. Cugšpicės kalnas – turizmo, alpinizmo traukos objektas. Pirmieji žmonės, užkopę į viršūnę, buvo Josef Naus ir Johann Georg Tauschl, padarę tai 1820 m. rugpjūčio 27 d. 1900 m. ant Cugšpicės buvo pastatyta meteorologijos observatorija.